หุ้นปิดสูงสุดของวันดัชนีพุ่ง18.22จุด
ดัชนีปิดที่ 1,189.56 จุด เพิ่มขึ้น  18.22 จุด หรือ 1.56%  มูลค่าการซื้อขาย 43,399.07 ล้านบาท โดยดัชนีทำปิดสูงสุดของวัน
16 มี.ค. 2555

ดัชนีปิดที่ 1,189.56 จุด เพิ่มขึ้น  18.22 จุด หรือ 1.56%  มูลค่าการซื้อขาย 43,399.07 ล้านบาท โดยดัชนีทำปิดสูงสุดของวัน
นายสมชาย เอนกทวีผล ผู้อำนวยการวิเคราะห์ บริษัทหลักทรัพย์ฟินันเซีย ไซรัส กล่าวว่า ตลาดหุ้นไทยยังได้แรงซื้อจากนักลงทุนต่างชาติหนุน ทำให้ดัชนียังปรับตัวขึ้นต่อเนื่อง  แม้ระหว่างวันจะมีแรงขายทำกำไรออกมาบ้างแต่ก็ยังยืนต่อได้ สวนทางเอเชียที่ดัชนีส่วนใหญ่ปรับตัวลง
แนวโน้มสัปดาห์หน้าดัชนียังมีโอกาสขึ้นได้ต่อหากเม็ดเงินต่างชาติยังไหลเข้าต่อเนื่อง โดยแนวต้าน 1,192 จุดและ 1,200 จุด ส่วนแนวรับ 1,180 จุด และ 1,165 จุด
สำหรับนักลงทุนที่เพิ่งเข้าซื้อหุ้นไม่นานนัก แนะนำให้ทยอยทำกำไรออกไปบ้าง  เนื่องจากต้นทุนที่ซื้ออาจสูงแล้ว ส่วนนักลงทุนที่มีต้นทุนถูกกว่านี้และลงทุนระยะยาวได้แนะนำให้ถือต่อได้ โดยช่วงนี้ตลาดไม่มีปัจจัยใหม่ๆ จะต้องดูทิศทางเงินต่างชาติเป็นหลัก ส่วนการประชมุมคณะกรรมการนโยบายการเงิน (กนง.) คาดว่าจะคงดอกเบี้ยทำให้มีแรงซื้อหุ้นกลุ่มธนาคารอยู่
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
IVL  มูลค่าการซื้อขาย 2,270.31 ล้านบาท  ปิดที่ 39.25 บาท  เพิ่มขึ้น 1.50 บาท หรือ 3.97%PTT  มูลค่าการซื้อขาย  1,875.27  ล้านบาท  ปิดที่ 354 บาท เพิ่มขึ้น 9 บาท  หรือ 2.61%PTTGC  มูลค่าการซื้อขาย1,811.90 ล้านบาท  ปิดที่ 71 บาท เพิ่มขึ้น 2.75 บาท หรือ 4.03%PTTEP  มูลค่าการซื้อขาย 1,580.43 ล้านบาท  ปิดที่ 174 บาท เพิ่มขึ้น 1 บาท หรือ 0.58%SCB  มูลค่าการซื้อขาย  1,401.15 ล้านบาท  ปิดที่ 143.50 บาท เพิ่มขึ้น 3 บาท  หรือ  2.14%